Algoritma panggolèkan string
Algoritma panggolèkan string utawa asring karan uga panyocokan string ya iku algoritma kanggo nggolèki kabèh kamunculan string cendhak  sing karan pattern ing string sing luwih dawa  sing karan tèks.

Panyocokkan string wujud pamasalahan paling prasaja saka kabèh pamasalahan string liyané, lan dianggep péranganing pamrosèsan data, pangomprèsian data, analisis leksikal, lan temu walik informasi. Tèknik kanggo ngrampungaké pamasalahan panyocokkan string racaké bakal ngasilaké implikasi langsung marang aplikasi string liyané.

Conto algoritma panyocokkan string 

Algoritma-algoritma panyocokkan string bisa diklasifikasikaké dadi telung pérangan miturut arah panggolèkané.

Telung kategori iku ya iku:
 Saka arah sing paling alami, saka kiwa nengan, sing wujud arah kanggo maca, algoritma sing kalebu kategori iki ya iku:
 Algoritma Brute Force
 Algoritma saka Morris lan Pratt, sing banjur dikembangaké déning Knuth, Morris, lan Pratt
 Saka tengen ngiwa, arah sing racaké ngasilaké asil paling apik kanthi praktikal, contoné ya iku:
 Algoritma saka Boyer lan Moore, sing banjur akèh dikembangaké, dadi Algoritma turbo Boyer-Moore, Algoritma tuned Boyer-Moore, lan Algoritma Zhu-Takaoka;
 Lan kategori pungkasan, saka arah sing ditemtokaké kanthi spesifik déning algoritma mau, arah iki ngasilaké asil paling apik kanthi téoritis, algoritma sing kalebu kategori iki ya iku:
 Algoritma Colussi
 Algoritma Crochemore-Perrin

Algoritma brute force jroing panggolèkan string 
Algoritma brute force wujud algoritma panyocokan string sing ditulis tanpa mikiraké paningkatan performa. Algoritma iki arang banget dienggo sajeroning praktèk, nanging migunani sajeroning studi pambandhing lan studi-studi liyané.

Carané kerja 
Sacara sistematis, langkah-langkah sing dilakoni algoritma brute force nalika nyocokaké string ya iku:
 Algoritma brute force wiwit nyocokaké pattern ing awal tèks.
 Saka kiwa nengen, algoritma iki bakal nyocokaké karakter per karakter pattern karo karakter ing tèks sing padha selaras, nganti salah siji kondhisi iki kapenuhi:
 Karakter ing pattern lan ing tèks sing dibandhingaké ora cocog (mismatch).
 Kabèh karakter ing pattern cocog. Sawisé iku algoritma bakal nggenahi panemon ing posisi iki.
 Algoritma banjur terus nggèsèr pattern siji nengen, lan mbalèni langkah angka 2 nganti pattern ada ing ujung tèks.

Ing ngisor iki Algoritma brute force sing lagi temandang nggolèki string:

Pseudocode 
Pseudocode algoritma brute force iki:
 procedure BruteForceSearch(
        	input m, n: integer,
        	input P: array[0..n-1] of char,
        	input T: array[0..m-1] of char,
        	output ketemu: array[0..m-1] of boolean
      )
 
 Deklarasi:
        i, j: integer 
 
 Algoritma:
         for (i:=0 to  m-n) do
                j:=0
                while (j < n and T[i+j] = P[j]) do	
                         j:=j+1
                endwhile
                if(j >= n) then
 		         ketemu[i]:=true;
                endif 
         endfor

Réferènsi

Pirsanana uga 
 Pratélan algoritma
 Algoritma Knuth-Morris-Pratt
 Algoritma Boyer-Moore

Pranala njaba 
 EXACT STRING MATCHING ALGORITHMS - Animation in Java

Algoritma string
Algoritma panggolèkan